السلام عليكم ورحمة الله وبركاته الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير وكله واليك يرجع الامر كله. لبيك يا ربنا وسعديك. والخير كل الخير في يديك. والشر ليس اليك. انا بك واليك تبارك
وتعاليت استغفرك واتوب اليك. اللهم صل على النبي محمد وعلى ازواج امهات المؤمنين وعلى ذريته وال بيته انك حميد مجيد. اما يا جماعة بقى لي زمان ما شفتش ناس كتير قاعدة جنب بعض وشعرها فوق راسها. بقى لي زمان ما شفتش غير ناس حلقة خالص. زيرو
فسبحان الله منظر جميل جدا يعني اللهم لك الحمد. ربنا يزين هزه الرؤوس بالحلق يا رب. اللهم امين يا رب في اقرب فرصة يا رب اللهم امين. يعني الحقيقة يا اخواني اه اللي بياكل اكلة حلوة ما بيقدرش ما يكلمش الناس عنها. اللي بيروح مكان حلوة وبيروح بلاش حلو
ما يكلمش الناس عنه. ما ينفعش. طب ما بالكم بحد دخل الجنة عشر تيام ورجع منها؟ هل يقدر ما يكلمش الناس عنها؟ رحلة الاشواق والدموع هنا تسكب العبرات. هنا تسكب العبرات. الكلمة اللي الواحد حس انها بتلم المشاعر المتفجرة في
هذه الرحلة المهولة. الرحلة الى الله. الرحلة الى الحرمين الشريفين. هنا تسكب العبرات. رحلة الاشواق والدموع. يا اخواني في الله عشر ايام يعني جايين من الجنة ولابد ان نشرك اخواننا الذين لم يذهبوا معنا. واخواتنا الذين لم يذهبن معنا. واخواننا اللي جم
والاشواق لابد ان تتجدد في قلوبهم. نتكلم عن هنا تسكب العبرات. عن اعظم رحلة في الحياة. لعل القلوب تشتاق اليها. لعل قلوب تتفتح لهذه المعاني الهائلة. لعل القلوب تشتاق وتعزم انها في اقرب فرصة. ستتضلع من الانوار المتنزلة
على الحرمين الشريفين اللي بيتوه في الطريق بيركب الجي اس او بيطلع جي بي اس بتاعه في الموبايل بتاعه. تخيلوا في في المحاميل المتطورة احنا يا جماعة عايزين نركب النهاردة جي بي اس ايماني. جي بي اس ايماني. اللي عايز يبكي في مكة. اللي عايز يبكي لما يشوف تراب المدينة. اللي عايز يبكي
لما يشوفوا الروضة اللي عايز يبكي لما يشوف قبور شهداء احد اللي عايز يبكي لما يشوف الحجر الاسود. اللي عايز يبكي وهو بيسعى ما بين والمروة لازم يركب جي بي اس ايماني يبقى عارف هو فين ايه اللي حصل هنا المشاهد دي ايه احنا رايحين نعمل ايه احنا رايحين
طلع من النور يا جماعة. عشان كده في رحلة الدموع والاشواق داهية عايزين نتكلم مع بعض هنا تسكب العبرات. ايه الدموع اللي بتفيض من القلوب قبل العيون في هذه الاماكن. اول دموع بتفيض وانت في طريقك الى السفر وانت لسة طالع. وانت لسة مسافرة بتبدأ الدموع تتنزل
بتبدأ دموع الفرح. دموع الشكر لله. ان فيه ناس طالعة لرأس البر ومارينا وانت ربنا مطلعك مكة والمدينة انك انت طالع هتعيش عشر تيام تحت سماء كان بيتنزل منها جبريل. هتمشي عشر تيام فوق ارض كان بيمشي عليها الحبيب محمد. عليه الصلاة والسلام
هتشوف الاسلام بدأ ازاي وبدأ منين؟ خطوة خطوة عشر تيام هتلمس قطعة من الجنة في مكة الحجر الاسود وهتبات على ارض من الجنة في المدينة اللي هي الرهبة المشرفة. انك انت ربنا يمن عليك المنة ديت. انك انت وانت طالع تبدأ
الشكر لله. يا اخوانا العمرة فتح والله فتح. اوعوا حد يفتكر انها فلوس. لما ربنا بيأذن بيفتح لك قلبك. بيخليك مستعد انا في اخ باع هدومه باع عفش بيته عشان يطلع عمرة. اخ باع عفش بيته عشان يطلع عمرة. عشان يذهب الى هناك حينما
يفتح الله قلبك. هتجد نفسك بتتضرع تضرع. اخ قعد خمس تيام يتوسل الى الله. ان ربنا يفتح له ابواب الحرم المكي في اليوم الخامس رزق عمرة بدون ما يدفع فيها جنيه. من حيث لا يدري ولا يحتسب. بدون ما يطلب من حد حاجة. ده يا جماعة مسألة ان الله
هو اللي بيأذن مسألة فتح انك وانت طالع بتبدأ دموع الفرح. ان يا رب انت فتحت لي اللي اتقفل قدام غيري. اخ من اخوانا برة في عمر من العمرات كنا طالعينها والاخ اعتزر وقال انا لا يمكن اطلع ومش هقدر. وانا في اخر سنة من الكلية وعندي مشاكل وزروف وا وا وا المهم الاخ
خلاص اعتذر وبلغنا الناس ان قلنا خلاص اعتزر الجواز بتاعه اتنسي دخل السفارة خد تأشيرة. المسئول عن حجز التزاكر في الشركة ما خدش باله ان هو اعتزر. ما تبلغش قام حاجز له تزكرة معنا. قبل العمرة بيوم فوجئنا ان معه جواز تأشيرة وتزكرة. عرف بسرعة قال طب
وازاي انا يعني ما عييش حتى فلوس في المحمول اتصل مكالمة عشان اشوف تجهيز السفر ايه وهو قاعد لقى واحد محول له فلوسه على المحمول وهو اصلا لم يطلب من احد شيء ولا حد عارف حاجة. لقى فلوس متحولاه على المحمول وهو قاعد. راح يخلص ورق الجيش خلص
على طول فورا. طلع على المطار اول واحد فينا وصل الحرم المكي كان هو. اول واحد فينا وصل السعودية قبل ما احنا نركب اول فوج طلع هناك. الله لما اذن يا جماعة فيه واحد يعني يعني راح يقدم في السفارة السعودية تأشيرة حج خد رفض. قدم تاني خد
قدم تالت ادوا له التأشيرة وهو لا يدري انهم اعطوه التأشيرة احسبها رفض. حط الجواز ومرت الايام وجه يوم عرفات قاعد بيتفرج على دموع الحجاج على جبل عرفات حس يعني ان قلبه اتحرك مسك الجواز كده يبص ويتحسر على ان ما فيش فيه تأشيرة بيفتح الجواز
ده تأشيرة حج بعد ما كان خلاص الحج راح عليه. التأشيرة السعودية طلعت والتأشيرة الربانية ما طلعتش. القضية قضية مين اللي ربنا بيأذن له انك انت تبدأ دموع الفرح ان ربنا اختارك. ان ربنا اختارك. ان ربنا فتح لك. ان ربنا هيوديك المكان اللي حرف القرآن فيه
مليون حسنة. اللي جلسة الضحى فيه بميت الف جلسة ضحى. اللي الفريضة فيه بستة وخمسين سنة صلاة فرائض تكبيرة احرام في بلدك ادفن اي مسجد من مساجد بلدك بتبدأ هنا تسكب العبرات. بتبدأ الدموع مع اول خطوات الرحلة يا جماعة. وبتستمر الدموع وانت منطلق
هذه الرحلة لحد ما توصل للمدينة المنورة قبل ما تدخل على مكة وانت في الطريق للمدينة هنا تسكب العبرات وانت بتفتكر ان الطريق اللي انت ماشية فيه الوقت ده. ده الطريق اللي النبي عليه الصلاة والسلام مشي فيه. ولكن انت رايحاه في اتوبيس مكيف. النبي عليه الصلاة والسلام كان رايحه في حر الشمس
خمس الشمس اللي احنا كنا بنستصعب ان احنا نعبد ربنا فيها. هي الشمس اللي اصحاب النبي عليه الصلاة والسلام كانوا بيتعزبوا فيها. مش بيعبدوا ربهم فبيتعزبوا فيها. عشان الدين ده يقوم. تفتكري وانت رايحة المدينة ان النبي عليه الصلاة والسلام قطع نفس الرحلة. ولكن قطعها وهو مطلوب حيا او ميتا
ان النبي عليه الصلاة والسلام قطع هذه الرحلة وليس معه فريق حراسة. وليس معه سيوف وليس معه اموال يعطيها لاي حد يكتشف مطارد خمسميت كيلو متر ومطلوب حيا او ميتا في رحلة الهجرة. توصل المدينة المنورة هنا تسكب العبرات. او
ما تشوف تراب المدينة المنورة. التراب اللي النبي عليه الصلاة والسلام اتخلق منه. التراب اللي عمر وابو بكر اتخلقوا منه. لان النبي صلى الله عليه وسلم قال كل امرئ كل امرئ يدفن في تراب خلقته في الارض اللي اتخلق من ترابها. النبي عليه الصلاة والسلام
وابو بكر وعمر وعشر تلاف صحابي مدفونين في المدينة المنورة. التراب اللي النبي اتخلق منه. التراب اللي لما تحط رجليك عليه ممكن ييجي رجليكي على نفس رجلين النبي عليه الصلاة والسلام ممكن يكون عدى من نفس المكان ده. هنا تسكب العبرات. هنا تسيل الدموع. هنا
رحلة الاشواق والدموع يا جماعة. بس القضية في ايدي القلب اللي يتحرك. فين القلب اللي يحس؟ فين القلب اللي يستقبل؟ فين القلب اللي يعيش؟ وهو ونازل المدينة المنورة الارض اللي النبي عليه الصلاة والسلام وعد اللي يموت فيها بالشفاعة. النبي الارض اللي النبي عليه الصلاة والسلام
بعد اللي يصبر عليها ويعيش فيها. الارض اللي السكن فيها له فضل. والموت فيها له فضل. والحياة فيها لها فضل وزيارتها لها فضل. الارض اعظم بلد خرجت عظماء في تاريخ البشرية. ما فيش مدينة على وجه الارض. خرجت عدد العظماء
في المدينة المنورة خرجتهم يقول لك فلان من بلد كزا. والمخترع الفلاني من قرية كزا. والملياردير الفلاني من مدينة كزا انما ما فيش قرية صغيرة خرج منها مية وعشرين الف راجل شالوا الدين في الكرة الارضية زي
المدينة المنورة الارض اللي اتربى فيها ابو بكر وعمر. الارض اللي خرج منها مصعب وسلم ان الارض اللي اتربى فيها خباب. وخبيب الارض اعظم ارض في تاريخ البشرية. التربية خرجت منها عظماء تاريخ البشرية. هنا تسكب العبرات. هنا تسكب العبرات
لما تلاقي تراب المدينة المنورة واراضي المدينة المنورة وشوارع المدينة المنورة وتفتكر وانت ماشي ان الايمان فيأرز الى المدينة كما تأرز الحية الى جحرها. وانت ماشي بتتنسم الايمان مع تنسب الهواء في المدينة المنورة
هنا تسكب العبارات. لما تروح تزور قبور شهداء احد. لما تروح تشوف اللي تقطعه عشان النبي عليه الصلاة والسلام. هنا تسكب الخجل الخجل لما تقف في المكان اللي النبي عليه الصلاة والسلام شال فيه السيف وهو عنده ستة وخمسين سنة داخل على ستين سنة
كانت دي الغزوة رقم كم؟ ولسه له كم غزوة عليه الصلاة والسلام. وانت التراب بتاع الحتة دي اختلط بدم النبي عليه الصلاة والسلام. اختلط بدم في وجه الحبيب محمد عليه الصلاة والسلام. وهو يجاهد في سبيل الله. هنا تسكب العبرات. لما تفتكر الصحابة وانت شايف قبورهم
وهم متمزقين جواها. تفتكر الصحابة رضوان الله عليهم يوم ما خرجوا في غزوة احد. عمرو ابن الجموح كان اعرج خارج بيقعد ويقول اني لارجو ان اطأ بعرجتي في الجنة. عبدالله ابن حرام سايب تسع بنات هيتيتموا بعض. ما فيش واحدة منهم لسة اتجوزت
ما فيش واحدة منهم لسة عمل لها شقة ولا ساب لها مبلغ تجوز به رضي الله عنه. كل واحد فيهم حنظلة سايب ليلة الدخلة سايب شهر العسل. سايب عروسته في اول في ليلة العمر. وخارج وخرج وهو جنب. وخرج وهو جنب
خرجوا وراء محمد بن عبدالله عليه الصلاة والسلام. الواحد بيقول صلى الله على النبي محمد عليه الصلاة والسلام. اللي تلميز من تلامزته اهتز لموته عرشه الله! امال محمد نفسه ايه! اللي تلميز من تلامزته غسلته الملائكة. امال محمد نفسه ايه! اللي تلميز من تلامزته
اضاءت عصاه في الظلام. وتلميز من تلامزته تنزلت الملائكة لتلاوته. وتلميز اللي تلامزته تحقق لهم اعظم معجزات امال هو نفسه ايه؟ ازا كانت الفروق ازا كانت الثمار دهب اومال الشجرة تبقى ايه؟ اومال ساق الشجرة تبقى ايه؟ في الصحابة اصحاب
اصحاب النبي عليه الصلاة والسلام في احد بتسكب العبرات. عبارات الخجل من رسول الله صلى الله عليه وسلم. عبارات الخجل من اصحاب النبي عليه الصلاة والسلام. اللي تمزقوا من اجل الدين. اللي تفرقت قبورهم في الارض. من اجل دين الله سبحانه وتعالى. اللي يوم القيامة
اعلى حوض النبي عليه الصلاة والسلام. هتلاقي واحد جاي شايل كبده حمزة رضي الله عنه اللي اتقطع كبده في غزوة احد. وواحد متقطع اربع اجزاء سيدنا مصعب اعظم موتى في التاريخ. بعد موتات الانبياء. موتة مصعب ابن عمير. رضي الله عنه. اعظم موتى في تاريخ البشر
طرية بعد موتات الانبياء رضي الله عنه. لما وقف يقاتل وفجأة انقلب الموقف. وفجأة النبي عليه الصلاة والسلام بقى بيواجه تلات مشرك يريدون ان يقتلوه ومصعب ابن عمير ادى المهمة المقدسة وواقف يدافع بجسمه عن النبي عليه الصلاة والسلام وايد ماسك بها
راية لا اله الا الله محمد رسول الله. وايد ماسك بها السيف بيقاتل. ويقطع ايد مصعب رضي الله عنه. اللي اسلم وكان اطهر شباب مكة وهاجر الحبشة عاش وسط الاحباش. عاش في ارض الغربة عشان دين ربنا. ورجع من الحبشة النبي عليه الصلاة والسلام ارسله الى المدينة
المدينة المنورة ليقوم بفتحها بالدعوة الى الله. قبل ان تفتح مكة بالسيف بتمان سنين. والنهارده الدين اللي مصعب ضحى بعمره عشانه النهاردة الدين في خطر. النهاردة رسول الله صلى الله عليه وسلم في خطر يقف مصعب. ما فيش جزء في جسمه الا بيناضل في سبيل الله. ما فيش جزء في
اللي بيدافع عن الاسلام وتقطع يده التي فيها الراية. والمشركين قلبهم محروق على ان الراية بالذات تقع. مصعب يرمي السيف ويمسك بايده الراية. طب الدور على ايدك التانية ولكن لا يفكر الا ان راية لا اله الا الله تظل مرفوعة. فلا تسقط الا وهي
قال له طب ام مصعب ابن عمير ويكون الدور على ايده التانية في مشهد لا يتخيله احد يحتضن مصعب الراية ما بين رقبته وما بين صدره وهو يعلم ان الدور على رقبته. وهو يعلم ان ضربة السيف القادمة ستكون على رقبته. ولكن دول ناس
حب الاسلام عندهم اغلى من روحهم. دول ناس الحب الدين امتزج بكل نقطة من دمهم. وتكون الضربة القادمة والدور التالي على رقبة مصعب ابن عمير فيسقط امام النبي عليه الصلاة والسلام اربع اجزاء. اربع اجزاء متمزق وهو يدافع عن رسول الله. صلى الله
الله عليه وسلم حتى اللحظة الاخيرة ويرفع راية لا اله الا الله. حتى اللحظة الاخيرة لما تيجي على حوض النبي عليه الصلاة والسلام وتبقى عايز تشرب من ايد النبي وتلاقي مصعب ابن عمير هتتقدم عليه ازاي؟ هتتقدم على حمزة ازاي؟ هتتقدم على اللي ضحوا بحياتهم عشان الاسلام ازاي
هنا تسكب عبرات الخجل من اصحاب النبي صلى الله عليه وسلم. مصعب بن عمير اللي احنا اللي لما مات ما لقوش ثوب يملكه يغطي جسمه. الثوب الوحيد اعطر شباب مكة. اغنى شباب مكة ارفع
شباب مكة يسقط وهو يدافع عن الاسلام. ولا يوجد ثوب يملكه يستر بدنه فلا نامت اعين الجبناء فلا نامت اعين السفهاء فلا نامت اعين عابد الدنيا وهذا الشاب العظيم وهذا الرجل العظيم الذي لا ادري الى اليوم
كيف تحمل النبي موت مصعب رضي الله عنه؟ الصحابة بعد عشرين وتلاتين سنة كانوا يبكوا بالدموع لما يفتكروا مصعب ابن عمير رضي الله عنه اللي مات ولم يترك شيئا في الدنيا لو غطوا راسه بالثوب بتاعه ورجليه تبان. ولو غطوا رجليه رأسه تبان رضي الله عنه
عندنا مصعب بن عمير وشبابنا بيرفعوا صورة جيفار على التيشيرتات بتاعتهم وفي المحافل بتاعتهم واحنا عندنا مصعب ابن عمير اللي كل كل المناضلين في العالم ما يجوش في حاجة. ولكن مين اللي يقدر قيمة يا جماعة؟ مين اللي يقدر القيمة؟ هنا تسكب العبارات. عبارات الحزن
وانت واقف في احد بتبص لجبل الرماة وانت عارف ان الدم داهو كله بتاعنا سال عشان اربعين واحد ما وقفوش على السغر بتاعهم صغر واحد اتكشف كل دول اتقتلوا. دموع الحزن. كل كام واحد فينا سايب السغر بتاعه؟ كم واحد فينا متخلى عن
الثغر بتاعه. كم واحد فينا متخلي عن نصرة دين ربنا يا جماعة؟ انت تاركك لثغرك ممكن يكون هزمنا كلنا للدعوة الفردية. تركك لجهد الدعوة الى الله. ممكن يكون خراب علينا كلنا. لما ناس سابت ثغر واحد بس الجيش كله
الجيش كله اتهزم هنا تسكب العبرات وانت واقف عند احد بتسكب منك العبرات عبرات الحزن على حال الدين لما وقف ابو سفيان والنبي عليه الصلاة والسلام فوق الجبل مع الستمية وتلاتين صحابي اللي باقيين. مع الستمية وتلاتين صحابي اللي باقيين. ويقف
ابو سفيان ويقول اعلو هبل والمشركين قاعدين يمثلوا بجسس الصحابة السبعين جثة قاعدين يمسلوا بجثثهم وابو سفيان يقول الو هبل النبي صلى الله عليه وسلم يقول للصحابة الا تجيبوه انتم ازاي تسكتوا؟ ازاي ربنا يتجرأ عليه
كنتم تسكتوا ازاي ثوابت الدين يتجرأ عليها وانتم تسكتوا. الا تجيبوه. يا رسول الله ده احنا كلنا مجروحين. ده ممكن المعركة تتفتح الا تجيبوه؟ لو النبي عليه الصلاة والسلام رجع تاني وشاف الجرأة على دين ربنا. الجرأة في برامج التوك شو الان. سيدنا عمر ابن
خطاب من يومين كلب من الكلاب الله ينتقم منه يشتم فيه. ويقول هو فين العدل بتاع عمر والناس بقمة البلاهة بقمة السزاجة يتفرجوا وهم مش عارفين السم اللي بينفذ في قلوبهم وبتسمم بها عقائدهم والعياذ بالله. الوقتي بقت الحرب على الدين علني
بقى اعلو هبل شعار في برامج التوك شو بيتقال. والمسلمين السزج كأنهم لا يسمعون شيئا. كأنهم لا يسمعون شيئا والمفتونون لا يدرون ان شرعا لا ينحى. وان ثوابت الدين تحارب وان الولاء والبراء كعقيدة. ينسف من قلوب المسلمين
سزج مخدوعين. مستنيين شوية دنيا. مستنيين رغيف عيش. مستعدين يتنازلوا على دينهم. مستعدين يشوفوا نبيهم بيتشتم. مستعدين يشوفوا سواب الدينهم بتتحارب ويسكتم عشان رغيف العيش يتصلح. فاي دين هذا واي دين سيلقون به رسول الله؟ صلى الله عليه
وسلم الا تجيبوه؟ قالوا ما نقول يا رسول الله؟ قال قولوا الله اعلى واجل. فقال ابو سفيان لنا العزر ولا عزى لكم. فقال النبي صلى الله عليه وسلم الا تجيبوه. يا رسول الله اول مرة ربنا سلمها نرد تاني. يا رسول الله اي استفزاز بالقول هيفتح
المعركة تاني واحنا مش هنقدر ندخل معركة تاني. الا تجيبوه قولوا لنا الله مولانا ولا مولى لكم. الا تجيبوه دموع هنا تسكب العبرات هنا تسكب العبرات وانت شايف مكان المعركة ومتخيل النبي عليه الصلاة والسلام وهو بيهجم عليه تلات
تلاف مشرك وابو طلحة وطلحة بن عبيد الله بيحاول يدافع عنه ايديه تتجرح. يقول حاس اي بيسكت نفسه عشان يقدر امسك السيف. النبي عليه الصلاة والسلام وواحد هاجم عليه تلات تلاف سكس. يقول لو قلت بسم الله لرفعتك الملائكة. نبي من عند الله
نبي نور قلب نبي عليه الصلاة والسلام. هنا تسكب العبرات. عبرات الخجل. لما النبي عليه الصلاة والسلام لما النبي عليه الصلاة والسلام. اشيع انه قتل في احد الصحابة اللي كانوا في الجيش اتقسموا اربع اقسام. قسم نط من على الجبل
طلع من على الجبل وقعد في الناحية التانية خلاص ما هربش ما جراش على الدنيا بتاعته. ما عدش فيه قيمة للدنيا ولا قيمة لاي حاجة. انما خلاص ضاعت ضاعت خلاص انتهت. النبي مات والاسلام مش هيقوم. رموا السيوف وفضلوا قاعدين. وقسم طلع يجري على المدينة. مراتي
فادي بيتي شغلي محلي. خلاص الدين راح. اشوف دنيتي. خلاص ما عدش فيه دين هيقوم ولا شريعة هتتحكم. اشوف دنيتي وقسم انا اموت في مكاني. اموت ادخل الجنة. ما اهلكش ما اسيبش المعركة. فضل يقاتل في مكانه لحد ما اتقتل
قسم رابع عرف ان انقاز النبي في الوقت ده والدفاع عن النبي عليه الصلاة والسلام في الوقت ده هو ده قمة نصرة الدين. مهما كان التمن مهما مهما كان التمن جروا على النبي عليه الصلاة والسلام. عددهم يا جماعة يتعدى على الصوابع. طلحة بن عبيد الله. وابو طلحة وسبعة من الانصار لا
المهم ولكن الله يعلمهم وام سليم ونسيبة بنت كعب وابن نسيبة بنت كعب رضي الله عنهم اجمعين وسعد ابن ابي وقاص وابو دجانة وابو بكر الصديق. عددهم يتعدى على الصوابع يا اخوانا. عددهم يتعدى على الصوابع. جروا على النبي عليه الصلاة والسلام
سلام. جروا يفدوه بحياتهم. جروا يفدوه بروحهم. جيرهم يلتفوا حوالين السنة. ويقاتلوا عشان السنة. حتى لو هيتجرحوا. حتى لو هيتأذوا حتى لو الاعلام الكافر هينالهم في الوقت ده. حتى لو سيوف الكفار في الوقت ده هترصدهم. انما فضلوا سابتين حوالين النبي عليه الصلاة والسلام. انت مين من
انت مين من الاربعة دول ؟ انت اللي لما شفت الدين بيتحارب الوقتي والاعلام المنافق بتاع التوك شو مدعوم باهل الباطل. لما شفت الدين بيتحارب الوقتي قلت خلاص ضاعت. ضاعت انا ما عاد ليش نفسي للدنيا ولكن الدين مش هيقوم
ولا انت اللي جريت على دنيتك وقلت طب اشوف دنيتي بقى خلاص اعمل ايه؟ اشوف دنيتي. ولا انت اللي قلت خلاص؟ ايه ده؟ اذا قامت القيامة وفي يد احدكم فسيلة فليغرسها. انا هموت في مكاني هافضل بقى زي ما انا كده. افضل الاخ الملتزم. هافضل الاخت المنتقبة كده وهافضل في مكاني
اعبد ربنا لحد ما اموت وخلاص. ولا انت اللي انتفضت وقمت وقلت لازم انصر سنة النبي عليه الصلاة والسلام. ولازم التف حوالين سنة النبي عليه الصلاة والسلام. مهما كان التمن هنا تسكب العبرات. فامام شهداء احد. الامر ليس مواعظ
الامر اشلاء صحابة تمزقت وهي تدافع عن الدين. احد هنا تسكب عبرات الخجل من الامة كلها. لما يشوف الصحابة لما النبي اتأزى واتعرض للخطر عليه الصلاة والسلام اتقطعوا حتت. انت هتعمل ايه ؟ اوعى تبقى كداب. اوعى تبقى كداب تقف قدام شهداء
اقعد وتقول العظماء اهمت وترجع بلدك تتقطع عشان الدنيا. تتقطع عشان اهدافك الدنيوية مش عشان دين الله. هنا تسكب العبرات امام قبر النبي عليه الصلاة والسلام. لما تدخل المسجد النبوي وتقف قدام قبر الحبيب محمد عليه الصلاة والسلام. وتلاقي اللي قدامك ماشي
وهو بيتكلم بيكلم نفسه وهو بيقول وحشتني يا رسول الله. وحشتني يا رسول الله. وتقف قدام القبر تلاقي واحد باكستاني او بن غالي قاعد يبص لقبر النبي وعينيه حنفيتين دموع. ومن كتر الانفعال والالتهاب المشاعري اللي في قلبه. ما هواش
مش قادر ينطق. دموعه هي اللي بتتكلم عنه. وتبص لقبر النبي عليه الصلاة والسلام. وهنا تسكب العبرات. عبرات الفقد والاحتياج. يا اه يا رسول الله لو كنا في زمانك يا حبيب الله عليه الصلاة والسلام كنت اللي انت تقول لنا عليه نضمن ان ده اللي
نضحي بعمرنا عشانه واحنا واسقين. كنت تلمنا وتجمعنا بدل الشتات اللي احنا عايشين فيه. وتبص للحجرة النبوية اللي مدفون فيها النبي عليه الصلاة والسلام. يا اه ياه ده انت مدفون فيك اعظم مخلوق ربنا سبحانه وتعالى. خلقه تفتكر رحمة النبي عليه الصلاة والسلام
رحمته حتى بالجماد لما حضن الجزع اللي كان بيدي خطبة الجمعة ليه ؟ رحمته بك انت. لما فضل يبكي من العشاء للفجر عشان خاطر خايف على اخرتك رحمته بك. لما كان صدره له ازيز كازيز المرجل في قيام الليل. من كتر همه عليك وعليك
تقف قدام الحجرة النبوية وانت قلبك ده بركان مشاعر تجاه النبي عليه الصلاة والسلام. هو التراب بيواري هزه الصفات هو ممكن انسان بالعظمة ديت يسكن تحت التراب زي السيدة فاطمة لما قالت اطابت انفسكم ان تهيلوا التراب على
رسول الله صلى الله عليه وسلم. هنا تسكب العبرات. وانت دموع الحب للنبي عليه الصلاة والسلام طموح الحب الاحن قلب عليه الصلاة والسلام. لارحم قلب لما كان داخل في فتح مكة. والجيوش داخلة من كل مكان
مكة خلاص اهل مكة هربوا ووقفوا على رؤوس الجبال. وهم بيتفرجوا على مدينتهم ايه! خلاص وهي الاوسان بتسقط تحت اقدام الاسلام وساعة وقوف سعد بن عبادة يتحمس وهو داخل بالمنظر المهيب ده يفتكر ان المشركين عملوه في النبي يفتكر
اقتلى اللي حصلت في احد يفتكر الاحزاب والحصار اللي حاصرهم فيه. يتحمس قائد الجيش الميداني الرابع سعد ابن عبادة. ويقول قل اليوم يوم الملحمة. اليوم تستحل الحرمة. هذا يوم اذل الله فيه قريشا. النبي عليه الصلاة والسلام اول ما
اعرف يعزل قائد الجيش الميداني الرابع يعزل سعد ابن عبادة ويقول بل اليوم يوم المرحمة هذا يوم اعز الله وفيه قريش تفتكر الرحمة دي فين ؟ الاخلاق دي فين ؟ الاخلاق دي فين بعدك يا رسول الله؟ ما احناش عارفين حتى كتيار اسلامي
ان احنا نعمل عشر اللي انت عملته يا حبيب الله. الاخلاق المهولة دي فين؟ غنم بين جبلين يديهم لواحد عشان يسلم واحنا ما بيهونش علينا. نحط في جيبنا شوية بامبوني نديهم للناس واحنا بنكلمهم عن ربنا. واحنا بنكلمهم عن الدار الاخرة. الناس
عمرها ما هتصدق الدار الاخرة من كلامنا عنها. الناس هتصدق ان في دار اخرة لما تشوفنا بنضحي عشانها. مش لما تشوفنا بنتكلم عنها. وانت واقف هنا تسكب العبرات قدام النبي عليه الصلاة والسلام. والصدق بيتفجر من القبر بتاعه. عليه الصلاة والسلام. يوم ما مات ابراهيم ابنه
وبعد موت ابراهيم بساعة يحصل كسوف للشمس بعد موت ابراهيم بساعة يحصل كسوف للشمس والعرب تزهل طفت الشمس لموت ابراهيم. ولو النبي عليه الصلاة والسلام سكت. العرب كلهم هيقبلوا رجليه ويقولوا امنا انك نبي من عند الله. ولو عايز نؤمن
من انك اله والعياذ بالله نؤمن. ولكن النبي عليه الصلاة والسلام بصدقه يقول ان الشمس والقمر ايتين. من ايات الله لا صفان لموت احد ولا لحياته. انت قدام شخصية لا تستطيع ان تملك مشاعر الدموع
قدام النبي عليه الصلاة والسلام. دموع الاجلال لرحمته. لما هتلر اتقبض على الجيش بتاعه اتهزم الجيش بتاعه في الحرب العالمية انتحر انتحر ليه؟ لان ما فيش قائد عسكري يتهزم من جيش قتل منه واصاب منه وما ينتحرش
لانهم هيمسكوها يفرموه. خالد ابن الوليد كان وصل للمرحلة ديت بعد صلح الحديبية. كان عرف انه مقتول مقتول مفروم مفروم. بقى عامل زي خيل حكومة مستني ضربة النار هتيجي له امتى ؟ خالد ابن الوليد كان موقن ان لا يمكن محمد ابن عبدالله عليه الصلاة والسلام حيسكت
على المقتلة اللي عملها في احد على انه كان السبب في هزيمة احد. على انه كان السبب في قتل حمزة. خالد ابن الوليد كان خلاص انتهى كل كل حاجة انتهت ويفاجأ بخطاب من النبي عليه الصلاة والسلام. مثلك لا يجهل الاسلام يا خالد. ولئن شئت
ولا انش ولا ان اتيت لقدمناك على غيرك. ايه الشخصية دي؟ مين ده؟ عليه الصلاة والسلام. واقف قدام النبي وانت دموع القهر مش عارفين نتعلم سنتك يا رسول الله. بشهر دخل مية وتلاتين حرب عليه الصلاة والسلام. تلاتين غزوة
تميت سرية ما تقتلش فيهم الف واحد من المسلمين والمشركين. في حين ان الكفار الغرب اللي بيرسم الصور المسيئة له الصلاة والسلام دخلوا القرن اللي فات بس. حروب قتلوا فيها متين وخمسين مليون بني ادم. حرقوا البشر بقنابل النمار النبالم. حرقوا
بشر بالقنابل الزرية. حرقوا البشر. حرقوا ربع مليار بني ادم حرق. لا فرقوا ما بين طفل ولا امرأة ولا كبير ولا راجل ولا ذكر ولا انثى ولا مدني ولا عسكري. حرقوا البشر حرق. قتلوا اربعين مليون مدني في الحرب العالمية
فيها غير خمستاشر مليون عسكري. حرقوا البشر وقتلوا البشر. وجايين النهاردة يشتموا في ارحم البشر عليه الصلاة والسلام وانت واقف قدام النبي عليه الصلاة والسلام بتزرف الدموع بتاعتك. هنا تسكب العبرات. هنا تسكب عبارات الخجل منه. بس اوعى
تطلع كداب اوعى تطلع كداب اوعى تبقى بتبكي. عليه وانت بينك وبينه امتار. وانت بينك وبين سنته سنين وانت بينك وبين رضاها عنك سنين. وانت بينك وبين طريقه هديه سنين. وانت بينك وبين جهد النبي وفكر
النبي وهم النبي عليه الصلاة والسلام بينك وبين صورته وسريرته وسريرته سنين. اوعى تكون بتبكي دموع التماسيح قدام قبر النبي عليه الصلاة والسلام. هنا تسكب العبرات. هنا تسكب العبرات. في كل مكان في الرحلة ديت بتسكب
العبارات وانت لسة طالع وانت رايح مدينة الحبيب اول ما تشوف تراب المدينة المنورة اول ما تحط رجلك على ارضها عند شهداء احد وانت قدام قبر النبي عليه الصلاة والسلام وانت في المسجد النبوي واقف في الصف الاول بتصلي تحت رجليك مكان واحد
من اصحاب النبي عليه الصلاة والسلام من اللي كانوا بيصلوا في الصف الاول ورا النبي عليه الصلاة والسلام. هنا تسكب العبرات. وانت داخل على قبور البقيع وانت داخل على المقابر اللي بقى لها الف وربعمية سنة مقابر المدينة المنورة. اللي دفن فيها عشر تلاف صحابي. وانت داخل تشوف القبر الشرعي الاول
مرة مترين ونص حفر تحت الارض. وبعد كده حفرة بالجنب ينام الميت في الحفرة اللي بالجنب وبعد كده يتقفل عليه بالطوب. وبعد كده يتهال عليه اتنين ونص متر تراب كأنه هيهرب مش هيهرب. بس هو ده الموت. وانت واقف قدام كمية مهولة من القبور. هنا
ال البيت وهنا ادفن عبدالله بن ابي بن سلول رأس النفاق. هنا ادفن صالحين وهنا ادفن المنافقين. هنا اما قبور رياض من الجنة يا اما قبور حفر من النار. رياض من الجنة يعني مش الساحل الشمالي. يعني مش واحد داخل شرم الشيخ. ده واحد داخل
منتجع سياحي من الجنة وحفرة من النار يعني مش واحد هيترمى في فرن حديد او في بركان بيغلي ده واحد هيترمى في بركان من براكين جهنم والعياذ بالله وانت واقف في المكان ده. واقف بتفوق بتفوق فين باقي اصحاب النبي عليه الصلاة والسلام؟ النبي
مية وعشرين الف صحابي. ما عدش باقي غير عشر تلاف اتدفنوا هنا ليه ؟ سابوا سابوا البلاد واتفرقت قبورهم في الارض عشان ينشروا ربنا في الارض وعشان ينصروا دين ربنا في الارض. اتحركوا عشان الدين. انت اتحركت عشان دين ربنا. وانت واقف قدام المقابر بتاعة
الف وربعميت سنة مدفونين في المكان دهو. الف وربعميت سنة شف تخيل كم صحابي من اصحاب النبي عليه الصلاة والسلام خليفة من الخلفاء وكم واحد من ال البيت وكم واحد واحنا شايلين معتمر وبنجري عشان ندفنه في الضهر في عز الحر
واحد واقف بيقول ياها ده احنا واقفين هنولع برة القبر. امال لو القبر جوة نار يبقى اللي جوة يعمل ايه؟ ازا كان من برة حر نار امال من جوة ولو القبر ده مولع يبقى ايه؟ واحنا شايلينه واحد معتمر مات. واحد معتمر مات. وده سيبعس يوم القيامة يقول لبيك
اللهم لبيك. يا ترى انت لما هتموت هتموت على ايه ؟ متطمنين ليه يا جماعة؟ الواحد واقف بيشوف منزر الموت. منزر الموت مطمنين ليه ؟ النبي عليه الصلاة والسلام بيقول الجنة اقرب الى احدكم من شراك نعله. والنار مثل ذلك. في لحظة في لحظة ممكن قبل ما الفجر يدن تلاقي نفسك
في الجنة وممكن قبل ما الفجر يدن تلاقي نفسك في النار والعياذ بالله. الجنة اقرب الى احدكم من شراك نعله. والنار مثل ذلك ممكن واحد مننا بينه وبين الجنة ساعة زمن او بينه وبين جهنم ساعة زمن. النار اقرب الى احدكم
من شراك نعله. الجنة اقرب الى احدكم من شراك نعله. والنار مثل ذلك. اللي يسمع النبي عليه الصلاة والسلام بيقول الحديس ده يطمن ازاي ؟ اللي يسمع السيدة عائشة وهي بتقول لا اغبط احدا بهوان موت بعدك يا رسول الله. لما شافت شدة موت النبي عليه
عليه الصلاة والسلام. يبقى اي حد مننا يطمن ازاي. لما يسمع قول النبي عليه الصلاة والسلام لولا الا تدافنوا لدعوت الله ان يسمعكم من عذاب القبر. ازاي قلبك يطمن؟ ازاي تنام عن قضية الموت وعن قضية القبور
انت سامع النبي عليه الصلاة والسلام بيقول لو تعلمون ما اعلم لضحكتم قليلا ولبكيتم كثيرا وما تلذذتم كسائي على الفرج ولا خرجتم الى الصعدات تجأرون الى الله. ولخرجتم الى الصعدات تجأرون الى الله
هنا تسكب العبرات. عبرات الخوف من ربنا. عبارات الرعب. يا ترى بعد الموت؟ يا ترى بعد الموت هيبقى عملنا اعمال تنجينا برحمة ربنا ولا لأ ؟ عبرات القهر باسم الله القهار انك هتموت هتموت ولكن هتموت على ايه
هنا تسكب العبرات وتبدأ الرحلة لمكة. المدينة مليانة اماكن تسكب فيها العبرات. ولكن الرحلة طويلة يا جماعة انت رايح في الطريق لمكة وبدأت تلبس لبس الاحرام. وجيت عند الميقات وقلت لبيك اللهم عمرة
اه هنا تسكب العبرات وانت بتلبي وتقول لبيك اللهم لبيك. وانت حاسس بنفس احساس سيدنا ابراهيم وهو بيقول وجهت وجهي للذي فطر السماوات. اخيرا بتقول الكلام العظيم بتاع الانبياء وانا بقولها حسيت وسيدنا موسى بيقول عجلت اليك ربي لترضى. اخيرا بتقول كلام بقيت بتقول كلام كبير بين
وبين ربنا. اخيرا بتقول بيت بتقول معاني مهولة. بس القضية قلبك حاسس بها ولا لأ؟ قلبك حاسس بها ولا لأ؟ انت ممكن ما تعملش غير عمرة واحدة في حياتك. وما فيش غير تلبية مرة واحدة في العمرة من من المدينة لمكة. يعني ممكن تبقى دي تلبية العمر. دي المرة اللي
تقول فيها لبيك اللهم لبيك. وانت بتقول لبيك في اتوبيس مكيف. النبي عليه الصلاة والسلام فضل اسبوع على دابة في حر الشمس يقول لبيك اللهم لبيك. وانت بتقولها وحاسس باحساس سيدنا ابراهيم. وهو بيقول اني مهاجر الى ربي
اني ذاهب الى ربي سيهدين. احساس الاحساس العظيم اللي كان في قلوب الصالحين. وهم بيقولوا اعظم كلمات في الحياة لبيك اللهم لبيك. هنا تسكب العبرات. وانت بتلبي وقلبك بيتفجر بالحب لربنا. انا جاي لك يا رب
انا سايب الدنيا كلها وجاي لك يا رب. سبت مراتي وولادي وبلدي وشغلي ودنيتي واصحابي جاي لك يا رب جاي لك لان ما فيش نعمة في حياتي غير منك انت. لبيك اللهم لبيك. جاي لك يا رب جاي لك
ما حدش عمل لي اللي انت عملته لي. ما حدش هيديني اللي انت اديته لي. جاي لك يا رب. جاي لك عشان تديني الجنة. جاي لك عشان تنجيني من عظيم القبر ومن سوء الخاتمة. جاي لك عشان ما تعاقبنيش بزنوبي في الدنيا
شسم يا حجاب النور وانظر الى وجهك الكريم. لبيك اللهم لبيك. هنا تسكب العبرات هنا تسكب العبرات خمسمية كيلو متر. وانت قلبك بيجأر بالتلبية لله. جاي لك عشان ترفعني. جاي لك عشان ترفع
الايمان في قلبي جاي لك عشان توصلني لك. جاي لك عشان تفتح علي في الدعوة اليك. جاي لك عشان ان تسكني في الفردوس الاعلى جنب نبيك عليه الصلاة والسلام. جاي لك يا رب مشاعرك وانت بتقول لبيك اللهم لبيك
لبيك وانت حاسس انك بتقول جاي لك. جاي لك يا اللي رفعت السبع سموات. جاي لك يا رب العرش العظيم. جاي لك يا خالق الكون. جاي لك يا اللي ما فيش زرة في الكون الا بتلبي اليك. جاي لك يا رب لبيك اللهم لبيك. مهما كان
كانت المشاعر اللي في قلبك مش هتجيب حاجة من المشاعر اللي سكنت في قلوب الصالحين. وسيدنا موسى حاطط صابعه في ودانه. جربتها وانا بلبي لقيت نفسي ما عدتش سامع حاجة في الدنيا غير نفسك وانت بتصرخ وبتقول لبيك اللهم لبيك ولا
فجوار الى الله بالتلبية. عبدالله ابن عمر رضي الله عنه لما كان بيطوف حوالين الكعبة ابن الزبير بيخطب بنته بيقول له زوجني ابنتك. عبدالله ابن عمر ما ردش عليه. وبعد ما انتهى الطواف قال له يا ابن اخي كن
نطوف ونحن نتخايل الله بين اعيننا. هنا تسكب العبرات هنا تسكب العبارات اول ما تدخل على الطواف. اول ما تدخل وتبدأ تطوف وتفتكر ان ملايكة السما السبعة حوالين البيت المأمور ولكن ما بيصدرش في السماء السبعة كل يوم غير سبعين الف تأشيرة عمرة بس
تسعين الف تأشيرة لسبعين الف ملك ما فيش واحد منهم طاف قبل كده. كل تأشيرة مدتها يوم واحد بس انت ربنا مديك تأشيرة تطوف زي ما انت عايز. وانت بتطوف وتفتكر ان الملايكة اللي حوالين العرش بتطوف
وانت بتطوف وتفتكر الصحابي اللي كان لما يسافر بعيد عن مكة ويرجع يطوف بعدد الايام اللي بعد فيها عن مكة عشان يقابل ربنا سبحانه وتعالى. وما فيش يوم في حياته الا وفي ميزانه فيه شوط حوالين الكعبة
شوط حوالين بيت الله الحرام. هنا تسكب العبرات. اول ما تبص للحجر الاسود. ياه الحجر اللي نزل من الجنة عشان يفكر سيدنا ادم بالجنة. عشان يؤنس سيدنا ادم بالجنة. عشان سيدنا ادم يفضل
القلب ملتهب شوقا للعودة للجنة. وتبص للحجر الاسود. وتلاقي الناس كلها بتقتتل عليه. ده خلنا نلمس الحجر الاسود. انا خفت من ربنا. قلت يعور حد يا حد هيعورني. اوعى تبقى كداب
وبعد ما اقتتلت عشان تلمس حجر من الجنة. ترجع تقتتل عشان الدنيا تاني. ما تموتش نفسك عشان الجنة هنا تسكب العبرات. اتفضل اللهم الله يغفر لهم يا اخوانا انا مش عارف هم حطوا الصورة كده على التورتاية بتاعة العمرة ليه
ده حاطين تمن العمر علي كمان. طب الحمد لله يبقى كده براءة. هم تقريبا ما لوش غير الصورة دي الحمد لله. الحمد لله وكفى صلاة سلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل وسلم على
عبدك ونبيك محمد صلى الله عليه وسلم. في الاولين والاخرين وفي الملأ الاعلى الى يوم الدين. اما بعد كان لي واحد صاحبي كان دايما يقول لي انا نفسي في حد ابكي معه. انا نفسي في واحد نقعد احنا الاتنين نعيط قصاد بعض. نفسي اعيط نفسي الاقي واحد يصاحبني
في العياط ياه كانت كلمة عميقة اوي يا جماعة. نفسنا نبكي يا جماعة. هنا تسكب العفارات. الدين ده دين عظيم اوي كل حاجة فيه تبكي والله والدموع انواع. فيه دموع الفرح وفيه دموع الشوق وفيه دموع الندم. وفيه دموع الفقد
احتياج وفي دموع الدموع مش كلها حزن يا جماعة. فيه دموع بتبقى نازلة من عينيك وانت قلبك مليان فرحة. وانت قلبك مليان هنا تسكب العبرات وانت واقف قدام الحجر الاسود وبتستلم وبتقول بسم الله الله اكبر. وتفتكر انه
من الجنة النبي كان بيلمسه وكان بيبوسه ليه ؟ عليه الصلاة والسلام. ده من الجنة ده من ده بكل الشوق للجنة النبي عليه الصلاة والسلام كان بيقبله لما ربنا سبحانه وتعالى يقول كلما رزقوا منها من ثمرة من ثمرة مش من ثمار
من ثمرة رزقا قالوا هذا الذي رزقنا من قبل. منبهرين بثمرة ثمرة. يعني يا اخوانا مش بينبهر لما تروح تاكل في مطعم فخم اوي اوي تنبهر اول مرة. تاني مرة. وبعد كده خلاص اتعودت ما فيش في الجنة اتعودت. مزهولين مع
عن كل سمرة كل مرة كل كريزاية كل تفاحاية كل ربناية مع كل ثمرة هذا الذي ارزقنا من قبل ده شبه اتوا به متشابهة. شبهه في الشكل ولا علاقة له بشبهه في الطعم. مبهورين بطعم كل ثمرة
فارين بجمال كل ثمرة الجنة يا جماعة. عارفين يعني ايه الجنة؟ الحجر الاسود ده. كان ممكن حجر في قاع نهر من انهار الجنة. كان ممكن طوبة في قصر من قصور الجنة. كان ممكن جزء من ساق شجرة من اشجار الجنة. ونزل ليذكر ادم بالجنة
لما ربنا يقول واجعلني من ورثة جنة النعيم. يا رب انا عايز ابقى من الورثة. فلان مسلا ساب تلتميت مليون دولار تبص للخمسة اللي قاعدين كده يقول لك دول الورثة. الورثة يا نهار ابيض! ده طول الورسة بتاع كل ده! تخيل ورسة الجنة دول بقى
ده هيبقوا ايه دول؟ هياخدوا ايه دول؟ الجنة يا اخوانا بكل هنا تسكب العبرات. عشان كده الحجر الاسود هو بداية الطواف الطواف الطواف اللي هو الشوق للوصول الى الله. اوصل لك ازاي يا رب؟ ربنا لما ذكر عن الشياطين زكر انها تطوف
امسهم طائف من الشيطان تذكروا. الشيطان قاعد يلف حواليك ادخل لك منين؟ نقطة ضعفك ايه؟ اوقعك تاني ازاي؟ اخدك طريق ربنا ازاي ؟ انت بقى وانت بتطوف حوالين الكعبة العجز اوصل لك ازاي يا رب؟ ادخل على رضاك من انهي باب يا رب؟ افتح لي
بطريقة اوصل لك منه يا رب. افتح لي باب ارضيك منه يا رب. افتح لي عمل تحبني بسببه يا رهف. وانت تطوف وتبدأ بالحجر اللي من الجنة وتبص له وتبكي. تبكي لما تشوفه اسود من الزنوب. ازا كان الحجر اللي من الجنة الزنوب
عملت فيه كده امال قلبي زمانه الزنوب عملت فيه ايه ؟ والحجر ده اسود ليه ؟ هو الحجر اللي اذنب ولا الناس اللي الناس مش الحجر. يعني الحجر اسود لما اتحط في بيئة معصية. يعني حاطة حجر من الجنة لما اتحط في بيئة
معصية سواد انت قلبك لو اتحط في بيئة معصية لو صاحبت صحبة فاسدة لو صاحبت ناس مش ملتزمة عارف هيعملوا ايه في قلبك؟ انت عارف قلبك هيحصل فيه ايه لو اتحط في بيئة فساد؟ هنا تسكب العبرات وانت قاعد
اوف حوالين الكعبة. وقلبك مليان شوق. وعارف ان كل زرة في الكون بتطوف عكس عقارب الساعة في نفس اتجاه طوافك كل الكترون حوالين النواة بتاعة الزرة. كل كوكب حوالين النجم بتاعه. كل نجم حوالين مركز المجرة بتاعه. كل مجرة
وللمركز التجمع المجري بتاعها. كل تجمع مجري حوالين مركز القدس بتاعه. كل حاجة كل شيء في الكون بيطوف. الطواف ده جنة الملايكة. لما ربنا زكر نعيم المؤمنين في الجنة في اخر سورة الزمر. سيق الذين اتقوا
ومن الجنة زكر بعدها طواف الملايكة حول العرش. وترى الملائكة حافين من حول العرش. قال لك بعد ما ربنا ذكر نعيم المؤمنين في الجنة ذكر نعيم الملائكة على سواب عبادتهم انه الطواف. فالطواف هو جنة الملائكة. ملك السماء السبعة اللي
كان نفسه يطوف ولم يؤذن له في الطواف الا يوم واحد حوالين البيت المعمور. يؤذن له في الطواف حول عرش الله. سبحانه وتعالى هنا تسكب العبرات. لما تروح تسعى ما بين الصفا والمروة. لما تبدأ لاول مرة في حياتك تهرول بين
صفا والمروة. قال الله عز وجل من من تقرب الي شبرا تقربت منه ذراعا اللي قرب من ربنا شبر ده يعني اللي التزم له يومين تلاتة. اللي حضر له درسين. اللي قعد له جلستين ضحى. اللي راح عمرة ورجع
منه ذراعا ومن تقرب الي ذراعا تقربت منه بعد ذراع ده قعد له سنتين تلاتة ملتزم. دي قعدت لها سنتين شغالة في الدعوة الى الله ومن اتاني يمشي ومن اتاني يمشي مستمر في
تب ربنا. الدنيا ما بتخطفوش من ربنا. ما فيش حاجة بتشغله عن ربنا. ما خير بين الله وشيء الا اختاره الله ومن اتاني يمشي. مش قدم شبر ورجع. مش قدم ذراع ورجع. مش التزم وهو طالب في الكلية ولما اتخرج
اجري على الدنيا ونسي ربنا. ونسي بقية الايمان ونسي اخوانه ونسي الدعوة. ده فضل مكمل في الطريق. حتى لو بسرعة المشي. بس بس مكمل ومستمر محافظ على الدرس اللي بيحضره. محافظ على الصحبة اللي بيجالسها. محافظ على اعمال الايمان اللي بيعملها. انما ربنا ما
ومن اتاني يهرول هاعمل له ايه ؟ ما فيش ، لان ما فيش حد بيهرول لربنا. اول مرة هتهرول لربنا بين الصفا مروة اول مرة هتعيش احساس الهرولة جئت اهرول اليك يا رب. اول مرة عشان كده وانت
تسعة ما بين الصفا والمروة بتدعي كتير. بتدعي النبي عليه الصلاة والسلام كان بيدعي كتير على الصفا والمروة. ليه؟ لان ما فيش سعي الا ومعاه فتح لما ربنا قال في سورة عبس واما من جاءك يسعى وهو يخشى ان ام مكتوب لما سعى ربنا نزل جبريل عشانه بصورة اسمع
سورة ابن ام مكتوم. الصحابي الوحيد اللي اسمه على اسم سورة من القرآن. لما سعى ربنا فتح له فتح مبين. فهنا دعاء لان ربنا بيعلمنا ان كل ما هتسعى كل ما هافتح لك ما لكش دعوة هافتح لك في ايه. ما لكش دعوة هافتح لك امتى. ما لكش دعوة افتح لك ازاي. هاجر ساعة
في مكان والفتح جه في مكان تاني. هاجر سعت في وقت والفتح جه في وقت تاني. هاجر سعت عشان تدور على سبب من الاسباب والفتح جه بسبب تاني. هاجر سعد بين الصفا والمروة وزمزم مش بين الصفا والمروة. هاجر ساعة سبع تشواط والفتح جه بعد ما قعدت. مشوية
تسعة هاجر سعت عشان حد يديها مية وربنا نزل لها جبريل الفتح جاي جاي. عشان كده وانت بتسعى تقف على الصفا وبعد كده تروح تقف على المروة وبعد كده ترجع تاني الصفا وبعد كده ترجع تاني المروة كأنك بتقول انا هسعى يا رب انا ههرول يا رب انا هقف على كل ما بيوصلني لك
باب اللي مش هيتفتح لي هروح اشوف باب تاني. ولو الباب التاني ما اتفتحليش هارجع اقف على نفسي الباب. انا ما ليش غيرك. انا ما ليش غير بابك يا رب
ما ليش غير طريقك يا رب. عشان كده بتطوف سبعة وبتسعة سبعة. الطواف علامة الافتقار والسعي علامة المجاهدة كأن المعنى انا هجيب اخري في الافتقار وهجيب اخري في المجاهدة. هنا تسكب العبرات. كنت قاعد
مع بناتي امبارح بنتكلم عن السيدة هاجر. عن اللحزة اللي سيدنا ابراهيم سابها فيها. وهي امرأة ضعيفة شابة وحيدة ما عهاش غير ابنها الرضيع. وعايشة في مكان صحراء. ما فيش كعبة اتبنت. ما فيش مخلوق. ما فيش جن
ما فيش وحش ما فيش طير. ما فيش حاجة. الزلام لما جه عليها عاشت ازاي؟ والماية والتمر خلص وابنها بدأ ينشخ بيحتضر وبيموت. وهي بتجري بلهفة على الصفا وتصرخ وتنام
ابي ان يكون حد بيسمعها وتنزل وتجري على المروة وكل ما تعدي على ابنها تلاقيه بيحتضر وخلاص بيطلع في الروح تجري عشان ما وهو بيموت ، كل ده استحملته عشان ربنا. كل ده استحملته عشان النهاردة ملايين تسعة وراها. عشان النهارده مكة
تبقى بلد بتصدر الهداية للدنيا كلها. ما فيش دين بيقوم من غير تضحية. ما فيش دين بيقوم من غير شخصيات. تؤمن بالله ايمان رهيب وتضحي عشان كلمة الله تضحيات رهيبة. ما فيش دين بيقوم غير كده يا جماعة. ممكن بتبقى شخصية او اتنين في كل عصر
فاقد الدنيا كلها بتتغير بسببهم واحنا بنسعى. هنا تسكب العبرات. وانت قاعد تفتكر المكان ده بدأ ازاي والمكان ده كان في الاول ايه ؟ السيدة هاجر لما خلاص يئست من البشر يأست ان يكون في بشر وقعدت مكانها منتزرة انها
شف ابنها بيموت قدام عينيها. وفجأة تسمع صوتا فتقول قد اسمعت ان كان عندك غواث. انت مين فاذا به جناح جبريل يضرب الارض فتتفجر زمزم. السيدة هاجر اول ما شافت الماية خافت عليها. بدأت
تردم عليها بدأت تحاوط عليها. خايفة الماية تخلص. مش عارفة ان الماية دي هتسقي ملايين ومليانة من البشر. هم وقرايب قرايب قرايبهم في بلادهم وهم راجعين بها ليوم القيامة. مش عارفة وتشرب وترتوي والطيور تيجي تحوم حوالين المكان. والقمر
سائل تعرف ان فيه هنا مية ويجوا يستأزنوها انهم يسكنوا جنبها وربنا يملا حياتها انس في انس يملى حياتها انس وبهجة ورفعة بعد ما كانت عايشة لوحدها في المكان ده عشان صبرت لله. وبعد كده تموت هاجر. تموت هاجر في هذه البلد
مت هاجر وهي تضحي بحياتها وبشبابها. عشان دين ربنا سبحانه وتعالى. عشان المكان ده نيجي نسعى عليه. بعد كده هنا تسكب العبرات وانت بتحلق بعد السعي والطواف والاحرام والتلبية وانت بتحلق وبتفتكر ان
اللي اتحلق لك فيها وانت لسة مولود كان ربنا بيقول لك انت اتولدت من جديد. انت رجعت على الفطرة كيوم ولدتك امك من جديد انت رجعت بلا ذنوب كما ولدت من جديد. اوعى تلخبط تاني. اوعى تشخبط في الصفحة البيضاء تاني
اوعي تفسدي فطرتك تاني. صفحة جديدة مع الله. صفحة جديدة كيوم ولدت. ابدأ بقى صح من ابدأ بقى واوعى تلوس فطرتك تاني. زي ما اتلوست قبل كده. هنا تسكب العبرات
رحلة الاشواق والدموع زي ما قلت لكم يا جماعة. ما فيش واحد كل اكلة حلوة ما يقدرش ما يتكلمش عنها. ما فيش واحد شاف مكان جميل ما يقدرش ما يتكلمش عنه. المرتين اللي سافرت فيهم وما قدرتش اتكلم عن السفر ده. المرتين
اللي سافرت وما قدرتش اتكلم على السفر سفر بنجلاديش بتاع السنة اللي فاتت. لم استطع ان اتكلم عنه بعد ان اتيت. وكل واحد يقول لي الرحلة كان اخبار كويسة وانا مش قادر اتكلم. ما في قلبي تجاه ما رأيته اعظم مما يمكن ان تعبر عنه الكلمات
الرحلة التانية هي رحلة العمرة داهي. رحلة عمرة التربية تلاتة. لاول مرة الواحد بيعيش المشاعر دي. لدرجة ان الواحد كان حاسس ان هو يعني مش ماشي على الارض. لاول مرة الواحد بيعيش المشاعر الجميلة اللي احنا عشناها. واحنا فوق مع بعض على قلب رجل واحد. على
قال لاول مرة باشوف الاخوة دي في عمرة. لاول مرة حتى الناس كانت تقول لنا اول مرة نشوف وفد مصري بالمنزر ده. لاول مرة دولابي على قلب رجل واحد خمسميت كيلو متر. خمسميت كيلو متر لم ينم اخوانا ولا اخواتنا خمسميت كيلو متر. من المدينة لمكة
هم يلبون لاول مرة يرتجف القلب واحنا ماشيين فوق مع بعض بنلبي واحنا داخلين الكعبة بالشوق في رحلة الاشواق في رحلة الاشواق والدموع. كانت رحلة جميلة قوي يا جماعة. كانت رحلة جميلة ولكن ما اناش قادر اتكلم عنها
اي حد بيسألني بقول له ما شاء الله كانت جميلة. كانت فتح من ربنا ان انا مش عارف اتكلم. ليه مش عارف اتكلم؟ لان اللي في قلبي اعلى من اللي اقدر اقوله
ربنا يملأ حياتنا بطاعته يا رب. اوعى تطلع كداب. بقولها لكل واحد كان معنا في العمرة. لكل واحد مننا مشي في رحلة الدموع والاشواق. وبقولها لكل واحد وواحدة مننا سمعم عن العمرة. وسمعم عن مناسكها
اه وقلوبهم اشتاقت للطواف واشتاقت للبس الحجر الاسود. واشتاقت لقيام الليل في الروضة المشرفة. اوعى تطلع كداب. اوعى تروح هناك اوعوا اوعوا يا شباب عمرة التربية تلاتة ويا اي حد راح عمرة ويا اي حد هيروح عمرة. اوعى تروح
حوالين الكعبة وترجع تطوف حوالين الدنيا. اوعى تروح تسعى وتهرول بين الصفا والمروة. وترجع هرول ورا الدنيا. وتسعى عشان الدنيا. اوعى تروح تقتتل عشان تلبس حجر من الجنة. الحجر الاسود. وترجع
هتقتتل عشان شهوات الدنيا اوعى اوعى تروح تقول لبيك اللهم لبيك وتيجي هنا تاكل اوعى تروح تقول لبيك انا تحت امرك يا رب. وتيجي هنا تكسر امر ربنا. وتيجي هنا ما تعظمش نداء
ربنا ساعة صلاة الفجر. اوعى تروح تلبس لبس الاحرام. تلبس كفن بايديك. وتقول يا رب انا زي الميت بين ايدين المغسل يا رب انا مسلم لك. وتيجي هنا تستعصى على شريعته. وتيجي هنا ما تدفعش دمك عشان شرع الله. يقام في الارض
ارض اوعى تروح في اعظم مكان فيه حرمات لله على الارض. وتيجي هنا ما انتاش معزم زكر الله. ولا معزم دعوة الله. ولا اعظم شريعة الله ولا محارب لاعداء الله. اوعى تروح تقف قدام النبي وتبكي قدام قبر النبي عليه الصلاة والسلام. في لقاء حقيقي
بينك وبين حبيب الله عليه الصلاة والسلام. بينك وبينه مطار وبينك وبين سنته سنين. اوعى تروح ضبعتين يموت دموع تماسيح. وترجع زي ما كنت وترجع تلبي للدنيا. وترجع تسعى فالدنيا وترجع تضحي عشان الدنيا اوعى تروح قباء شوف اول مسجد النبي بناه بايديه بناه بايديه احساس بناة الاسلام
وترجع كل همك انك تبني لدنيتك. مش تبني لدينك. رحلة بتغير كل حاجة. رحلة مكة والمدينة بتقلب كل حاجة في كيانك. رحلة العمرة دي لو اتعملت صح هتبقى اكتر تغيير تربوي. عشان كده كانت فكرة عمرة
تربية. عشان كده يعني ايه عمرة التربية واحد وعمرة التربية اتنين وعمرة التربية تلاتة. وان شاء الله خلاص عملنا الاعلان بتاع عمرة التربية اربعة ان شاء الله السنة الجاية بازن الله سبحانه وتعالى ربنا احيانا. ان ربنا ولو انا مت حد من اخوانا من الفريق بتاع عمرة التربية يفضل
يجيبوا حد ويكملوا الفكرة. ان شاء الله بازن الله. ان ان احنا بنحاول نحيي فكرة التربية يا جماعة. العودة للتربية. ان لازم تترد ان لازم تتربي وان من اخطر اسباب التربية العمرة. الحرم المكي والحرم المدني. تاريخ الاسلام في كل
كل خطوة من خطواتك هناك. دماء الصحابة ممتزجة بكل شبر تراب هناك. عشان دين الله يقوم. ولكن ما فيش مجال يتسع ان احنا احكي عن دماء الصحابة اللي سالت في ساحة الكعبة. عن مقام ابراهيم اللي حفر فيه برجليه عن تراب المدينة اللي سال عليه دماء الصحابة وعرقهم
ما فيش وقت ان احنا نحكي ونتكلم احنا بندوق بس يا جماعة. عمرة التربية. فكرتها ان العمرة ممكن تغير حياتك. لو عرفت تروح هناك وتعيش وتحس وتستشعر المعاني اللي هناك. ممكن ترجع وانت انسان تاني عايزين كلمة التربية
كلمة الاخوة يبقوا الكلام اللي احنا بننام عليه وبنصحى عليه. التربية والاخوة والاخوة والتربية. دول الكلمتين اللي احنا بنقاتل عشانهم هنا. ان يطلع ناس نفسها تتربى. نفسها توصل لربنا ان يطلع النموزج اللي الواحد شافه زمان ونفسه يشوفه تاني يا جماعة. نموزج
اخوة عايزين نوصل لربنا اوصل ازاي؟ اصلح قلبي ازاي؟ ربنا يستعملني في الدعوة ليه ازاي؟ نفسي اسمع الكلام ده تاني. نفسي اشوف بعيني منزر اللي الواحد كان يراه زمان تاني. نفسي اشوف منزر ناس هتموت عشان تتربى. ونفسي اشوف منزر نفسنا نشوف
منزر الاخوة اللي نفسي نفسنا نشوف منزر اللي بيضحي بشربة الماية وهو بيموت عشان اخوه ما يموتش عطشان. حتى لو هو هيموت عطشان ربنا يسددكم يا اخواني. يعني انا بوصي اخواني اللي كانوا معنا في عمرة التربية التلاتة. وباوصي اخواني اللي ما كانوش معنا. اوعوا
امشوا بدماغكم في الدين. الدين له خط سير. الدين له خط سير. حافزوا على اخوانكم. الورش اللي بتتعمل بعد الدرس. الورش والصحبة الصالحة. الدروس الايمانية والتربوية اللي موجودة في المنصورة وفي كل مكان. سماع الشرايط الايمانية علوا همتكم في دين ربنا يا جماعة. اخوكم يعني
اه اه اخوانكم في المحطات السبعة لتجويد القرآن الكريم في دار البيان اللي في شارع سامية الجمل اللي هي تحت بيتي على طول اللي فيها مشروع المحطات السبعة حفز القرآن الكريم بيدعوكم سواء شباب العمرة او انتم جميعا لحلقات تجويد القرآن بيعملوا حد وتلات وخميس
حد وتلات وخميس من العصر للمغرب حلقات تجويد قرآن. تروح تقعد مع محفظ منك ليل واحد كم يعلمك كيف تقرأ القرآن قرأت كتاب الله حتى لو انت مش عاوز تحفز عايزين نشترك في كل نشاط ايماني ربنا يفتحه لنا لعل ربنا يستعملنا لنصرة في الارض
ولعل ربنا يقبلنا على ما كان منا ربنا يسددكم وربنا يبارك فيكم وربنا يحفظكم وربنا آآ يبارك فيكم ان شاء الله بازن خطتنا الفترة الجاية في الدرس بازن الله هي تكثيف نشاط التربية. انا كنت عايز نطلع بعد الدرس النهاردة على المقابر. كنت عايز اطلع على الترب بعد
في الدرس ولكن ما نسقتش مع اخواني في الورش وآآ آآ وما عملناش حاجة معادلة لاخواتنا تحت في الورش برضو النسائية فقلنا نأجلها انما ان شاء الله بازن الله يا جماعة الفترة الجاية هنسف التراب في التربية بازن الله سبحانه وتعالى. الفترة الجاية كل واحد يوطن نفسه ما عدش فيه
ما عدش فيه لعب. الفترة الجاية بازن الاحد الصمد يا رب. اللهم امين ربنا يقبلنا على ما كان منا وربنا يفتح علينا. فانما هو فتح من الله؟ الفترة الجاية بازن الله هنكثف نشاط التربية بازن الله عشان تطلعوا رجالة وباشكر اخوانا في ادارة عمرة التربية تلاتة
على هزه التورتاية الجميلة جدا. التورتاية بصراحة يا جماعة آآ آآ عاملين تورتاية هي المشكلة بس انهم حاطين اعلان للعمر عليها. يعني اعلان العمر طلع عليه الصورة بتاعتي مش عارف ليه بس يعني ما فيش مشكلة خلاص احنا هنسامحهم بازن الله سبحانه وتعالى والتورتاية ديت اه احتفالا بشباب عمرة
تربية تلاتة اللي منورنا النهاردة. اللي بعد العمرة اللي بعد الدرس بازن الله سبحانه وتعالى هيتقابلوا مع بعض كده بقى ايه في ورشة سيخونها استاز احمد بهجت بقى مدير العمرة واخوانا ادارة العمرة كلها هتيجي هنا ان شاء الله بازن الله. وهياكلوا هم التورتاية
لان التورتاية دي معمولة عشانهم. يعني ممكن ياكلوا نصها ويوزعوا في باقي الورش نصها. بازن الله سبحانه وتعالى في هزه التورتاية اهلا منا باخوانا العائدين من عمرة التربية. نسأل الله سبحانه وتعالى ان يوفقنا. اللهم وفقنا. اللهم سددنا. اللهم افتح لنا ابواب فضلك ورحمتك
اللهم افتح لنا ابواب فضلك ورحمتك. اللهم اهدنا واهد بنا واجعلنا سببا لمن اهتدى. اللهم اهدنا ويسر الهدى الينا اللهم اعنا واستخرج منا ما يرضيك عنا يا رب العالمين. اللهم استخرج منا ما يرضيك عنا. اللهم استعملنا ولا
ابدل بنا. اللهم استعملنا ولا تستبدل بنا. اللهم استعملنا ولا تستبدل بنا. برحمتك يا ارحم الراحمين. سبحانك اللهم وبحمدك اشهد اشهد ان لا اله الا انت استغفرك واتوب اليك